Hans Volckmar

Hans Clausen Volckmar (født 14. februar 1862 i Kristiansund, død 7. oktober 1915 i Vestre Aker) var en norsk lege og avisredaktør.Hans Volckmar i lokalhistoriewiki.no.Volckmar, Hans i Salomonsens konversationsleksikon 1915–1930. 

 Liv og virke
 Bakgrunn 
Han var sønn av Patrick Dall Volckmar (1827–1907) og Marianne Caroline Clausen (1835–1907). Faren var grosserer i familiebedriften Brødrene Volckmar som gikk konkurs i 1886. Broren Patrick Volckmar (1873–1955) var bankmann som grunnla Den norske Handelsbank på 1920-tallet.

 Lege
Etter examen artium fra hjembyens latinskole i 1880 tok Hans såkalt anneneksamen i 1881 og ble cand.med. i 1889, hvorpå han reiste til USA og var lege i Brooklyn, en bydel i New York City med mye norske emigranter. Etter en tid som privatpraktiserende var han sykekasselege for to norske foreninger, og via disse sendt til Berlin for å studere tuberkulose og hudsykdommer i 1890. Volckmar var fra 1891 sjef ved skipsavdelingen av det norske diakonissesykehus i Brooklyn som Elizabeth Fedde (1850–1921) hadde etablert i 1883 (i dag Lutheran Medical Center).   Samtidig var han fra 1897 fungerende redaktør for Northern times og fra 1898 til 1901 redaktør for Nordiske blade.

Det var i 1890 han der ble gift med Inga Mjøen (1866–1907) fra Gjøvik gård. De flyttet til Gjøvik i 1901 der hans fiolinspillende kone Inga i 1903 etablerte Gjøvik Symfoniorkester i 1903. Selv var han lege, delvis på Gjøvikbanen. 

 Redaktør
Etter å ha meldt seg ut av VenstreDette ifølge boken Løst og fast fra gamle Gjøvik av Leif Castberg, 1990. var han fra 1904 disponent og etterhvert redaktør i den nye avisen Velgeren (utgitt 1904 til 1984) som stod for Arbeiderdemokratene, et ikke-sosialistisk arbeider- og småbrukerparti. Avisen var nyss satt i gang av hans svoger Alf Mjøen (1869–1956) som var ordfører i Gjøvik, samt sorenskriver Johan Castberg (1862–1926).  I 1906 rykket han opp som innvalgt i byens formannskap.

Den 15. februar 1907 tiltråde han som redaktør i Venstre-avisa Dagbladet. Det var Ivar Tveit (1880–1952) som etterfulgte Volckmar i Velgeren. Faren til Hans døde den 26. februar 1907,Farens dødsdato ifølge ministerialbok for menn i Kristiansund. så mora den 8. marsMorens dødsdato ifølge minesterialbok for kvinner i Kristiansund. og kona Inga den 15. mai 1907.Konas dødsår er nevnt i På fedres gamle veier av Reidar Molland, 1961. Det stemmer også med Studentene fra 1911 : biografiske oplysninger samlet til 25-års jubileet 1936 der det for datteren Inga (født 1893) sin del nevnes at moren var født 29. juni 1866 og døde den 13. mai 1907 i Kristiania  Det ble den 1. oktober 1915 kjent at han hadde fratrådt som redaktør grunnet hjertesykdom og rekonvalesens, for å bli etterfulgt av Einar Skavlan (1882–1954)."Dagbladet" i Aftenposten den 1. oktober 1915. Volckmar døde en uke senere på Diakonhjemmet Sykehus (etablert 1893).Redaktør Volckmar i Aftenposten den 7. oktober 1915.  Han hadde da vært formann i Norsk presseforbund (etablert 1910) fra 1913 til sin død.

 Referanser 

Kategori:Norske leger
Kategori:Norske redaktører
Kategori:Personer fra Kristiansund kommune
Kategori:Redaktører for Dagbladet